孟山草堂用陶公归田园居韵
历年三十强，未尝离故山。故山富泉石，愿此终岁年。白屋间绿树，闭门临深渊。开荒趁墙脚，累壤为小园。芸艺有余暇，悠然坐花间。意与静禽会，冥悟太古前。举首望白日，遥空霏紫烟。回视草堂暮，云压南山颠。缓步闭荆户，一心清且闲。挑灯对南华，高歌殊晏然。
主题：田园
情感：想家